Schweizer-Reneke: Solidariteit kom met regstappe | Maroela Media
Dr. Dirk Hermann. Argieffoto: Reint Dykema
Die vakbond Solidariteit sal Dinsdag 'n gesamentlike mediakonferensie met die geskorste onderwyseres van Schweizer-Reneke, Elana Barkhuizen, in Centurion hou oor die onlangse gebeure by die Laerskool Schweizer-Reneke.
Solidariteit sal dan regstappe aankondig om die onregmatige skorsing van Barkhuizen op te hef. Die vakbond sal ook sekere stappe aankondig na aanleiding van die optrede van Sello Lehari, Noordwes se LUR vir onderwys.
Volgens dr. Dirk Hermann, Solidariteit-bestuurshoof, het Lehari se "oorhaastige, populistiese optrede" daartoe gelei dat Barkhuizen onregmatig en onskuldig geskors is.
As hy die ander kant van die saak gehoor het, sou hy tot 'n ander gevolgtrekking gekom het, meen Hermann. "Hy het haar egter in boendoehof-styl voor 'n opgesweepte massa aangekla en skuldig bevind."
Solidariteit sal ook op die mediakonferensie stappe aankondig teen die politieke partye wat die voorval misbruik het.
Barkhuizen sal 'n kort verklaring aflê, maar nie vrae beantwoord of 'n onderhoud toestaan nie.
Ai, hierdie is soos om na 'n engele koor te luister. Dit is presies wat moet gebeur. Voeter hulle op tot by oom Daan in die kallerhok. Sol julle moet sommer die een wat die foto's die eerste keer uitgestuur het op SM sonder die ouers se toestemming om die ras herrie te ontketen, ook dagvaar. Sy/hy het soveel skade aangerig en ook 'n baie goeie onderwyser se loopbaan baie skade aangedoen. Vanaand gaan ek met 'n smile bed toe, want ek weet Sol sal dat geregtigheid geskied. Welgedaan julle!
Sover dit my aangaan, moet hulle by die DA begin met regstappe. Vir al wat ons weet het hierdie onderwyser vir hulle gestem…nou sien mense wat dit beteken. Die ANC en EFF gaan altyd so optree. Iewers moet mense besef, al sien jy nie kleur nie, jou velkleur word raakgesien en sal teen jou gebruik word. Geen liberale snert kan enige iemand tot enige ander insigte bring nie. As minderheidsgroepe nie nou saamstaan binne een blok nie kan ons net sowel boedel oorgee en klaar kry. Stem VF+!